**DĖL SUTIKIMO PERIMTI VALSTYBĖS TURTĄ**

2017 m. birželio 23 d.Nr. TS-

Rokiškis

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir Lietuvos Respublikos vietos savivaldos įstatymo 6 straipsnio 13 ir 24 punktais bei atsižvelgdama į Lietuvos Nacionalinės Martyno Mažvydo bibliotekos 2017 m. kovo 24 d. raštą Nr. SD-17-400 „Dėl sutikimo perimti valstybės turtą“, Rokiškio rajono savivaldybės taryba n u s p r e n d ž i a:

1. Sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą materialųjį turtą. Perimamas turtas bus naudojamas tik Rokiškio rajono savivaldybės Juozo Keliuočio viešosios bibliotekos veiklai.

Priimamo turto sąrašas pateikiamas lentelėje:

|  |  |  |  |  |  |
| --- | --- | --- | --- | --- | --- |
| Eil. Nr. | Perduodamo turto pavadinimas | Kiekis vnt. | Vieneto įsigijimo vertė (eurais) | Vieneto likutinė vertė (eurais) | Bendra likutinė vertė (eurais) |
| 1. | **Tomas Venclova. Prarasto orumo beieškant: publicistikos straipsnių rinktinė** | 1 | 7,50 | 7,50 | 7,50 |
|  | **Iš viso** |  | 7,50 | 7,50 | 7,50 |

 2. Priimamą 1 punkte nurodytą turtą apskaityti savivaldybės administracijoje ir perduoti valdyti, naudoti ir disponuoti juo patikėjimo teise Rokiškio rajono savivaldybės Juozo Keliuočio viešajai bibliotekai .

3. Įgalioti Rokiškio rajono savivaldybės administracijos direktorių Valerijų Rancevą pasirašyti sprendimo 1 punkte nurodyto turto perdavimo-priėmimo aktus ir turtą perduoti saugoti ir materialiai atsakyti už jį Rokiškio rajono savivaldybės Juozo Keliuočio bibliotekos direktorei Alicijai Matiukienei.

4. Šis sprendimas gali būti skundžiamas Lietuvos Respublikos administracinių bylų teisenos įstatymų nustatyta tvarka.

Savivaldybės meras Antanas Vagonis

Petras Blaževičius

**AIŠKINAMASIS RAŠTAS DĖL TEIKIAMO SPRENDIMO PROJEKTO „DĖL SUTIKIMO PERIMTI VALSTYBĖS TURTĄ** „

2017-06-23

Rokiškis

 **Parengto sprendimo projekto tikslai ir uždaviniai.**

**Tikslas** – sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą materialųjį turtą.

**Uždavinys** – priimtą turtą naudoti tik Rokiškio rajono savivaldybės Juozo Keliuočio viešosios bibliotekos veiklai.

**Šiuo metu esantis teisinis reglamentavimas.** Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktas ir Lietuvos nacionalinės Martyno Mažvydo bibliotekos 2017m. kovo 24 d. raštas Nr. SD-17-400

**Sprendimo projekto esmė.**

Lietuvos nacionalinei Martyno Mažvydo bibliotekai reikalingas Rokiškio rajono savivaldybės tarybos sprendimas, kuriuo nusprendžiama perimti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą materialųjį turtą.

Lietuvos nacionalinė Martyno Mažvydo biblioteka, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktu ir įgyvendindama 2015 m. kovo 17 d. Projekto vykdymo dalinio finansavimo sutarties Nr. S/HUM-12(6.42)/2016, sudarytos tarp Nacionalinės bibliotekos ir Lietuvos kultūros tarybos, 2.3.5 punktą, vykdo materialiojo turto perdavimo procedūrą savivaldybių viešosioms bibliotekoms. Turto perdavimo procedūroms atlikti reikalingas Savivaldybės tarybos sutikimas perimti turtą.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės Juozo Keliuočio viešoji biblioteka, gavusi turtą, galės juo naudotis savo veikloje, aptarnaudama skaitytojus;

**neigiamos** – nėra.

 **Kokia sprendimo nauda Rokiškio rajono gyventojams.**

Bibliotekos fondai bus papildyti nauju informaciniu leidiniu.

**Finansavimo šaltiniai ir lėšų poreikis**: sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

Skyriaus vedėjas Petras Blaževičius